บทคัดย่อ
การพัฒนาการจัดการเรียนรู้เชิงรุก การใช้ปัญหาเป็นฐาน(PBL) บูรณาการวิถีน่าน 
ในรายวิชาหลักภาษาไทย ท๓๐๒๑๐ โดยใช้แบบฝึกทักษะ เรื่อง การสร้างคำ(คำซ้อน) 
สำหรับนักเรียน ชั้นมัธยมศึกษาปีที่ ๖ โรงเรียนท่าวังผาพิทยาคม
	การศึกษาในครั้งนี้มีวัตถุประสงค์ ๑. เพื่อพัฒนาทักษะการพัฒนากิจกรรมการเรียนรู้แบบ Active Learning บูรณาการบนพื้นฐานวัฒนธรรมวิถีน่าน  ในรายวิชาหลักภาษาไทย ท๓๐๒๑๐ โดยใช้แบบฝึกทักษะ เรื่อง การสร้างคำ(คำซ้อน) สำหรับนักเรียน ชั้นมัธยมศึกษาปีที่ ๖   ๒. เพื่อศึกษาความพึงพอใจของผู้เรียนที่มีต่อแบบฝึกทักษะ เรื่อง การสร้างคำ(คำซ้อน) สำหรับนักเรียน ชั้นมัธยมศึกษาปีที่ ๖ กลุ่มตัวอย่างที่ใช้ในการศึกษา ได้แก่ ผู้เรียนชั้นมัธยมศึกษาปีที่ ๖/๒ จำนวน ๓๕ คน ภาคเรียนที่ ๑ ปีการศึกษา ๒๕๖๙ 
โรงเรียนท่าวังผาพิทยาคม อำเภอท่าวังผา จังหวัดน่าน สำนักงานเขตพื้นที่การศึกษามัธยมศึกษาน่าน ที่กำลังเรียนอยู่ชั้นมัธยมศึกษาปีที่ ๖ ห้อง ๒  จำนวน ๓๕ คน
	เครื่องมือที่ใช้ในการศึกษา
 (๑)  แผนการจัดการเรียนรู้ เรื่อง การสร้างคำในภาษาไทย
 (๒)  แบบฝึกทักษะ เรื่อง การสร้างคำ (คำซ้อน) สำหรับนักเรียน ชั้นมัธยมศึกษาปีที่ ๖
	สถิติที่ใช้ในการวิเคราะห์ข้อมูล คือ การทดสอบ t-test (Dependent Sample) 
ดูผลการพัฒนาการเรียนก่อนและหลังเรียน หาค่าเฉลี่ยก่อนและหลังเรียน และค่าเบี่ยงเบนมาตรฐาน

	สรุปผลการศึกษา
      	๑.  ผลการจัดการเรียนรู้ตามวัตถุประสงค์การวิจัย ข้อที่ ๑   ปฏิบัติการจัดการเรียนรู้เรื่อง เรื่อง“การสร้างคำ(คำซ้อน)” กลุ่มสาระการเรียนรู้สำหรับนักเรียนชั้นมัธยมศึกษาปีที่ ๖ โรงเรียนท่าวังผาพิทยาคม  จังหวัดน่าน ปีการศึกษา  ๒๕๖๙  โดยใช้แบบฝึกทักษะ เรื่อง การสร้างคำ(คำซ้อน) สำหรับนักเรียน ชั้นมัธยมศึกษาปีที่ ๖ พบว่านักเรียนมีการพัฒนาการเรียนหลังเรียนสูงกว่าก่อนเรียน  ซึ่งเป็นไปตามสมมุติฐานที่ตั้งไว้
	๒.  ข้อค้นพบวัตถุประสงค์ข้อที่  ๒  ความพึงพอใจของผู้เรียนที่มีต่อแบบฝึกทักษะ เรื่อง การสร้างคำ(คำซ้อน) สำหรับนักเรียน ชั้นมัธยมศึกษาปีที่ ๖ เป็นร้อยละ ๘๖.๓๑



